ફિલ્મ વધુ રસપ્રદ બને છે જ્યારે સફળ બિલ્ડર ઉત્તમ મહેતાને દુશ્મન બિલ્ડર તરફથી મોતની ધમકી મળે છે. આવા સમયે મહેતાનો પોલીસ મિત્ર તેમને એવી જગ્યાએ થોડાં દિવસો માટે છુપાઈ જવાનું કહે છે જ્યાં તેમને ગૂગલ પણ સર્ચ ન કરી શકે. બસ, ત્યાર બાદ આખું મહેતા ફેમિલી મુંબઈથી એન્ટિલાપુરમાં ફિયાટની ડેકીમાં લાખ્ખો રૂપિયા ભરીને પહોંચી જાય છે. પરંતુ આ લાખ્ખો રૂપિયા આ ગામમાં તેમના કોઈ કામમાં નથી આવતા કારણકે અહીં ફક્ત બદલા પદ્ધતિ (બાર્ટર) જ સમગ્ર આપ-લે વ્યવહાર થતો હોય છે. બસ, આ સંજોગોમાં મલ્ટિ મિલ્યોનેર ફેમિલી જે કૂદકે ને ભૂસકે પૈસા પાણીની જેમ વાપરવા માટેના આદિ હોય છે ત્યારે આ બાર્ટર સિસ્ટમ ધરાવતા ગામમાં કેવી રીતે સર્વાઈવ કરે છે તે જોવાનું રહે છે.